Mark Taubert

Mae’r Athro Mark Taubert, FRCP FRCGP FLSW, sydd â gwreiddiau yng Nghymru a’r Almaen yn ddoctor ymgynghorol ac athro meddyginiaeth ym Mhrifysgol Caerdydd. Mae ei waith fel meddyg gofal lliniarol yng Nghymru, yn ôl y Western Mail  a gwefan Llywodraeth Cymru wedi cyfrannu’n sylweddol at ddatblygu maes ei arbenigedd, a’i fod wedi ennill cydnabyddiaeth fel doctor ac ymgyrchydd ar lefel genedlaethol a rhyngwladol.

Wedi sgwrs â chlaf ar ei wely angau, cafodd ei ysgogi i ysgrifennu at y diweddar David Bowie ym mis Ionawr 2016, a’r llythyr yn denu cryn sylw ledled y byd. Ar ben hynny, cafodd y llythyr ei drosi i’r Gymraeg (gweler y Dolenni Allanol).

Fe yw sylfaenydd Talk CPR, ymgyrch rhyngwladol i hyrwyddo gwybodaeth a thrafodaeth ynghylch penderfyniadau i beidio â dechrau adfywio cardio-pwlmonaidd, pwnc a all fod yn destun dadl. Mae hefyd yn gadeirydd cenedlaethol ar y Grŵp Gofal Ymlaen Llaw ac at y Dyfodol o Weithrediaeth GIG Cymru. 

 Gwaith cyfryngau 
Mae wedi cyhoeddi sawl erthygl ar ofal lliniarol mewn cylchgronau rhyngwladol, megis y Washington Post  a'r Guardian. Fe yw sylfaenydd Talk CPR, ymgyrch rhyngwladol i hyrwyddo gwybodaeth a thrafodaeth ynghylch penderfyniadau i beidio â dechrau adfywio cardio-pwlmonaidd (fe’i adnabyddir hefyd fel DNACPR), pwnc a all fod yn destun dadl. Ymwelwyd â’i adnoddau esboniadol Talk CPR dros filiwn o weithiau ar draws y byd,  ac mae wedi cael ei gyfweld a thrafod y pwnc gan BBC News at Six a BBC News at 10.

Cyflwynodd Taubert drafodaeth TEDx ar ddefnydd iaith mewn gofal lliniarol. Ar ben hynny, fe gafodd ei gynnwys ar ddau recordiad ar thema ofal lliniarol ar gyfer Listening Project BBC y DU yn 2019  a 2020  a hefyd ar raglen BBC Horizon ‘We need to talk about Death’ gyda Kevin Fong.

 Gwobrau 
Mae Taubert wedi ennill gwobrau cenedlaethol a rhyngwladol am ei waith addysgu a chlinigol, yn cynnwys gwobr Bafta am fod yn rhan o dîm gofal mewn rhaglen ddogfennol gan ITV. Dyfarnwyd gwobr genedlaethol clodfawr iddo sef Addysgwr Clinigol BMJ/BMA y flwyddyn , Gwobr Hyfforddwr Gorau Cymru 2016  a Gwobr Coleg Brenhinol y Meddygon am Ragoriaeth mewn Gofal Cleifion.

 Llythyr agored i David Bowie 
Yn 2016, cyhoeddodd lythyr i ddiolch i David Bowie ar ôl marwolaeth y cantor, gan gyfeirio at albwm olaf Bowie, Blackstar.  Yn gyntaf, cyhoeddwyd y llythyr yn y British Medical Journal  ac yna'r Independent Newspaper  ac yna ei rannu gan fab David Bowie, Duncan Jones. Fe ddenodd ddiddordeb mawr ar-lein ac yn ystafelloedd newyddion y byd. Yn sgil y sylw hyn, cafodd ei ddarllen yn gyhoeddus mewn digwyddiadau gan enwogion megis yr actor Benedict Cumberbatch a'r cantor Jarvis Cocker  mewn digwyddiadau cyhoeddus. Mae’r llythyr yn mynd i’r afael â gofal lliniarol a chynllunio ar gyfer gofal diwedd oes. Daeth hanes Bowie yn ffordd o godi agweddau pwysig ar farw gyda chlaf gofal lliniarol. 

Fe’i gyfansoddwyd yn ddarn pedwarawd tant cerddoriaeth glasurol i BBC Radio 3, gan gynnwys Taubert yn darllen y llythyr.  Aeth wedyn ar daith, yn lansio yng Ngholeg Cerdd Frenhinol Gogledd Lloegr  ac Ysgol Gerdd Frenhinol yr Alban. Yn ôl yr Herald Newspaper Scotland ‘i gefndir cerddorol, darllenwyd llythyr agored i Davie Bowie gan y meddyg gofal lliniarol Mark Taubert, a ddathlwyd yn rhan o nodi marwolaeth y seren roc, ac fe’i berfformiwyd yma er cof am bedair mlynedd ers iddo farw’.

Yn ogystal â hyn, argraffwyd y llythyr mewn sawl llyfr, gan gynnwys ‘David Bowie – A Life’  gan Dylan Jones a ‘Letters of Note – Music’  ggan Shaun Usher, fel rhan o’r digwyddiad brand ‘Letters Live’, lle y darllenwyd y llythyr yn uchel ddwywaith.

 Dolenni allanol 

 Prifysgol Caerdydd Tudalen Broffil Staff 
 Google Scholar Publications
 Erthyglau Newyddion gan ac am Mark Tauber ar Pressreader
 Llythyr o ddiolch i David Bowie oddi wrth feddyg gofal lliniarol
 TalkCPR TalkCPR.cymru

 Cyfeiriadau 

Categori:Genedigaethau 1975
Categori:GIG Cymru
Categori:Meddygon o'r Almaen